GiliGold/VAD_KnessetCorpus huggingface dataset:
נחמן שי: יושב ראש הוועדה זוכר שהוא נכנס לישיבת מליאה לפני כמה ימים וניסיתי לשכנע אותו להצביע, אבל יושב ראש הכנסת אמר שכאשר גפני רוצה, הוא מצביע וכשהוא לא רוצה להצביע, הוא לא מצביע.
נחמן שי: הנושא שהיה על סדר היום הוא קליטת שידורי קול ישראל ברחבי הארץ, שהיא דבר חמור כי שם יש אגרה שכל אחד מהנוכחים משלם במסגרת רישיון הנהיגה אבל הקליטה של קול ישראל היא גרועה.
נחמן שי: אמר ידידי ציון פיניאן שכאשר הוא נוסע דרך הבקעה, הוא לא מצליח לקלוט את קול ישראל.
נחמן שי: כך גם בעמק הירדן, בבקעת הירדן.
ציון פיניאן: עד בית שאן אתה קולט אבל אחרי כן, לא.
נחמן שי: אותו הדבר לגבי אזורי ארץ אחרים בצפון, בדרום וכדומה.
נחמן שי: קול ישראל לא עושה את העבודה שלו ואני מקווה שבעזרת החוק נוכל לאכוף את זה.
נחמן שי: זה משלים את הנושא שעומד על סדר היום.
נחמן שי: תחנות הרדיו האזוריות הן גורם שנועד לשרת אזורים גיאוגרפיים שונים שחלקם במרכז הארץ אבל חלקם גם בפריפריה והן כלי תקשורתי, חברתי, כלכלי, תרבותי ממדרגה ראשונה וצריך לסייע להן.
נחמן שי: גובה האגרות היה אולי טוב בשעתו, אבל עכשיו עם הזמן, כשאנחנו גם מחפשים לעזור להן וגם כשמקורות המידע מתרבים והתחרות נעשית מאוד מאוד קשה בשוק הזה, צריך לסייע לתחנות הרדיו האזוריות להתקיים.
נחמן שי: אחת הנקודות עליהן עלינו, בעזרת ציון ובעזרת דוד שנמצא כאן ואחרים, זה לנסות להקטין את גובה אגרת התדרים שהתחנות משלמות.
נחמן שי: בהצעה שהגשנו יש עוד סיבות כולל תוכנית שהולכת ומבשילה להקטין את התדרים.
נחמן שי: אנחנו פשוט רוצים להקדים עד שיוגשו מסקנות ועדה מסוימת ועד שהן ייושמו כי יכול להיות שייפלו לנו תחנות.
נחמן שי: אגב, זה תהליך שכבר קרה, שתחנות מסוימות נסגרו והרשות השנייה הייתה צריכה לעשות הקלות מסוימות כדי לאפשר לתחנה אחת להיות בעלים גם של תחנה אחרת.
נחמן שי: לכן, כדי שתוכל אדוני היושב ראש לנסוע בכל הארץ ולקלוט רדיו בכל מקום בו תהיה, אני מציע שנסייע להן.
ציון פיניאן: העלות לכל התחנות במדינת ישראל היא בין שלושה לארבעה וחצי מיליון שקלים כי זה חסכון.
משה גפני: הפחתת האגרות.
ציון פיניאן: כל תחנה חוסכת בין 150 ל-300 אלף שקלים.
ציון פיניאן: יתרה מזאת, תחנות אזוריות כאלה, כדי לתת שירות טוב ושמיעה טובה, זה בין שניים לשלושה תדרים.
משה גפני: מי ממשרד התקשורת?
משה גפני: אגב, זה כולל גם את תחנות הרדיו החרדיות?
דנה נויפלד: אולי אני אסביר.
משה גפני: אני לא כל כך מתעניין ברדיו.
דנה נויפלד: שלום ותודה.
דנה נויפלד: ההצעה כרגע כמו שהיא מנוסחת ומונחת בפניכם מדברת על הסמכה לקבוע מנגנון להפחתת אגרות.
דנה נויפלד: היא לא מדברת על הרדיו.
דנה נויפלד: משרד התקשורת כרגע בעיצומה של עבודה בדיוק בנושא הזה ואנחנו כבר בשלב של כתיבת תקנות שמתמודדות עם כלל האגרות.
ציון פיניאן: הובטח לי שהיום יהיו כאן התקנות.
דנה נויפלד: אני לא יודעת על כך.
ציון פיניאן: על ידי הבכיר ביותר.
דנה נויפלד: אנחנו נמצאים בשלב הגיבוש והניסוח של תקנות שעוסקות בכלל האגרות.
משה גפני: אני רואה בהצעת החוק שהוא מאפשר לכם שלושה חודשים.
דנה נויפלד: ההצעה כרגע מדברת על שלושה חודשים.
דנה נויפלד: שלושת החדשים האלה כוללים לא רק את סיום העבודה בתוך משרד התקשורת אלא התקנות האלה צריכות לעבור גם ועדת אגרות באוצר.
משה גפני: מה עמדתכם לגבי החוק?
דנה נויפלד: הממשלה תמכה בהצעת החוק.
דנה נויפלד: אנחנו בוודאי תומכים בהצעת החוק.
ציון פיניאן: גם האוצר תמך.
דנה נויפלד: אנחנו מקווים את העבודה ולייתר את הצעת החוק כיוון שההצעה קובעת חובה להביא תקנות ואנחנו מקווים שנביא אותן עוד לפני שהצעת החוק הזאת תיכנס לחקיקה.
עופר מרגלית: אני מצטרף לדבריה של דנה.
עופר מרגלית: שני דברים עיקריים כאשר הראשון הוא שבאמת הסדרה כזאת חייבת להיעשות בצורה רוחבית.
עופר מרגלית: זה לא הגיוני לפתור רק את הבעיה של הרדיו.
עופר מרגלית: הוועדה במשרד התקשורת מדברת על הסדרת כל אגרות התדרים.
עופר מרגלית: חשוב לציין כאן שתדרים בסוף זה משאב מוגבל ותשלום האגרה בגינו הוא תשלום סביר והגיוני.
עופר מרגלית: הוועדה הזאת חייבת לעשות בצורה רוחבית.
עופר מרגלית: לכן ביקשנו דחייה ואנחנו מודים על כך.
דנה נויפלד: אין ועדה.
דנה נויפלד: יש עבודה.
עופר מרגלית: עבודה במשרד התקשורת.
משה גפני: אין ועדה?
משה גפני: כי היום אנחנו רגילים לוועדות.
משה גפני: צריך לראות בתחנות הרדיו החרדיות, מי שלא שירת בצבא, להוריד לו את התדר.
נחמן שי: זאת לא סנקציה אישית ואנחנו מתנגדים לזה.
נחמן שי: אנחנו רק בעד סנקציות אישיות.
משה גפני: זה אישי.
משה גפני: להוציא אותו מהתחנה.
משה גפני: אם ילכו על זה, בתחנות הרדיו הרגילות ירדו.
נחמן שי: תחנות הרדיו החרדיות עושות עבודה טובה מאוד.
משה גפני: יש כבר מגמה.
משה גפני: פשוט נזכרתי בוועדה.
נחמן שי: אין שום כוונה לפגוע בתחנות הרדיו החרדיות ואני אומר לך את זה בלי לחייך.
משה גפני: בשלב הזה.
נחמן שי: בשום שלב.
נחמן שי: אני חושב שזה כלי מאוד חשוב גם בתוך הקהילות החרדיות.
משה גפני: כשאנחנו נהיה בשלטון, לא נפגע בכם.
משה גפני: אני לא מתחשב באגף התקציבים שאין לי אתו כל שיג ושיח.
משה גפני: דוד בן בסט.
דוד בן בסט: היות והעיוות הזה נמשך תקופה לא קצרה, אני הייתי מבקש, ברשותך אדוני היושב ראש, שההצעה תעבור כמה שיותר מהר ולא נמתין לכל מיני ועדות וכך הלאה.
דוד בן בסט: זה נמשך יותר מדיי זמן.
דוד בן בסט: תודה רבה.
משה גפני: אבנר.
אבנר עורקבי: אני שמח מאוד על ההצעה הזאת אבל אף אחד לא מתחשב בציבור המוגבלים והנכים.
אבנר עורקבי: לנו אין תקשורת של נכים.
משה גפני: אתה לא יכול לשמוע את הרדיו?
אבנר עורקבי: אין לנו רדיו שמגדיר לנו את הזכויות שלנו.
אבנר עורקבי: אנחנו מבקשים שבהצעה המבורכת הזאת של חברי הכנסת ציון פיניאן ונחמן שי לתת לנו את הפטורים האלה לגבי אגרות.
משה גפני: אבל זה לא בהצעת החוק הזאת.
משה גפני: אפשר להגיש הצעת חוק אחרת, אבל זאת לא ההצעה הזאת.
נחמן שי: התחום שאתה מייצג של אנשים עם צרכים מיוחדים שזכאים, רשאים וחייבים לקבל ייצוג בכל במה, כולל תקשורתית, אני מוכן שדוד ייקח את זה כמסר ויעביר את זה לתחנות האחרות שיש כאן תחושה שהם לא מקבלים ייצוג הוגן והולם.
נחמן שי: אני בטוח שזה ייעשה וגם תעמדו אתם בקשר אבל זה בשום אופן לא נוגע להצעת החוק הזאת.
ציון פיניאן: דרך אגב, יש הצעת חוק שלי ביום רביעי שכל אדם שזוכה במכרז, יצטרך גם לקחת בחשבון עובדים עם מוגבלויות.
ציון פיניאן: זה נכון שכל התחנות רוצות שזה יהיה כמה שיותר מהר.
ציון פיניאן: התבקשתי על ידי אגף התקציבים לא לחכות הרבה אלא לסכם את כל הנושא היום וההצבעה תהיה ביום שני.
אתי בנדלר: אני רוצה להזכיר שפקודת הטלגרף האלחוטי מסמיכה את שר התקשורת להתקין תקנות, בין היתר לגבות אגרת, לכלל הצרכים שבשלם מועידים תדרים כמו למשל - ואני אתן סתם דוגמאות – מוניות שמשתמשות בתדרים, רדיו טלפון נייד, תחנות כלי טיס, תחנות כלי שיט ועוד כהנה וכהנה.
אתי בנדלר: הסעיף המסמיך הוא סעיף רחב, הוא סעיף כללי, איננו מדבר דווקא על תדרים שמועידים אותם לצורך שימוש לתחנות רדיו אזוריות לפי חוק הרשות השנייה לטלוויזיה ורדיו.
אתי בנדלר: הסעיף הזה, כאמור, שמחייב מנגנון בהתאם למוצע, מנגנון להפחתת האגרות בעד הועדת התדרים והקצאתם, על פניו יחייב, אם אכן יתקבל, שינוי בתקנות באופן שיפחית את כלל אגרות התדרים בכלל השימושים.
אתי בנדלר: זה דבר ראשון אליו אני רוצה להפנות את תשומת הלב.
אתי בנדלר: החוק הזה אומר בסך הכול שאת התקנות בהן יש אגרות מופחתות, תביאו אלינו, לוועדת הכספים, בתוך שלושה חודשים ממועד קבלת החוק.
אתי בנדלר: בנושא הזה, ככל שיש הסכמה לגביו, אני לכשעצמי אינני מבינה מדוע יש צורך לדחות.
אתי בנדלר: אני כמובן לא מתערבת בפרוצדורה של ועדת הכספים אבל אני חושב שצריך להיות איזשהו נימוק כי הכלל הנכון הוא שמצביעים כאשר שומעים את הנימוקים, מקיימים דיון ועושים את ההצבעה.
אתי בנדלר: זאת אומרת, כאשר מבקשים לעשות את ההפרדה הזאת, אז יתכן שגם חברי הכנסת המשתתפים הם שונים ולא שמעו את הדיון שקדם להצבעה.
אתי בנדלר: כשבאה בקשה כזאת, לכאורה צריך להיות איזשהו נימוק לעניין הזה.
אתי בנדלר: כפי שאמרתי, בסופו של דבר החוק עצמו איננו קובע שום דבר מהותי.
משה גפני: ברגע שזה יובא להצבעה, אנחנו נזכיר את הדיון שהיה כאן.
משה גפני: אין כאן דברים שהם משמעותיים.
אתי בנדלר: כן, לכן אני לא מבינה את הבקשה.
משה גפני: יש עוד כמה דברים שאני לא מבין בממשלה.
אתי בנדלר: אני אומר מדוע אני אומרת את זה בהקשר הזה.
אתי בנדלר: חבר הכנסת פיניאן יוצא מתוך הנחה שאם ההצבעה תהיה ביום שני, ביום ראשון יתקבל החוק והוא כבר יפורסם ברשומות.
ציון פיניאן: ביום רביעי תהיה הצבעה לקריאה ראשונה.
אתי בנדלר: לא יכולה להיות משום שצריך לפרסם חוברת ברשומות.
אתי בנדלר: לכן אני אומרת שזה ישהה את פרסום החוברת ברשומות.
ציון פיניאן: אם זה יהיה היום, מתי זה יפורסם?
אתי בנדלר: בעזרת השם בשבוע הבא אבל אני לא מתחייבת כי את זה כבר יעשה הצוות של ועדת הכספים ואני לא יודעת מה רמת העומס המוטל עליו.
ציון פיניאן: בקריאה ראשונה זה יהיה במושב הזה.
ציון פיניאן: בכל מקרה, קריאה שנייה ושלישית לא תהיה במושב הזה.
ציון פיניאן: גם אם נהיה זריזים.
ציון פיניאן: הקריאה הראשונה תהיה במושב הזה ומיד בעזרת השם, אחרי שנחזור למשוב הבא, תהיה הקריאה השנייה והשלישית.
משה גפני: גברתי היועצת המשפטית, הדברים שלך מובנים.
משה גפני: אני בעזרת השם לפני הצבעה אסכם פחות או יותר את הדברים שנאמרו כאן.
משה גפני: הצעת החוק היא לא מהותית מבחינת הפרוצדורה המשפטית שלה.
משה גפני: אנחנו נוהגים כך הרבה פעמים גם בחוקים מסובכים, אבל החברים נמצאים בתוך העניין כל הזמן.
משה גפני: זה שאת לא מבינה את הממשלה, יש לי עוד כמה שאלות על הממשלה ואולי מבחינה משפטית את תוכלי לענות לי.
אתי בנדלר: לא, יתכן שאני אבין.
אתי בנדלר: אני פשוט ציפיתי לשמוע.
משה גפני: את לא חייבת להבין.
משה גפני: יש לי עוד כמה שאלות הממשלה ואני שואל אם אני אעביר לך אותן, האם תוכלי לענות לי?
אתי בנדלר: אני כל כך שמחה לעבוד בכנסת.
משה גפני: הבנו את התשובה.
משה גפני: על פי בקשת המציעים אנחנו לא נקיים את ההצבעה היום אלא נקיים אותה כאשר תאמרו לנו וכאשר תגיעו לסיכום.
ציון פיניאן: אני כבר אומר.
ציון פיניאן: אנחנו מבקשים לקיים את ההצבעה ביום שני.
משה גפני: בסדר, ביום שני.
משה גפני: צריך לשים את זה על סדר היום ביום שני.
אתי בנדלר: אני מניחה שאדוני ישמע עכשיו הערות לנוסח ככל שיש.
משה גפני: נקריא את הנוסח.
מירב תורג'מן: הצעת חוק לתיקון פקודת הטלגרף האלחוטי (תשלום אגרות תדר על ידי בעל זיכיון לשידורי רדיו), התשע"ב-2012 1.
מירב תורג'מן: תיקון סעיף 13 בפקודת הטלגרף האלחוטי (נוסח חדש), התשל"ב-1972 (להלן – הפקודה), סעיף 13, בפסקה (1א), בסופה יבוא "תקנות לפי פסקה זו יכללו מנגנון להפחתת האגרות בעד הועדת התדרים והקצאתם".
מירב תורג'מן: חובת התקנת תקנות תקנות לפי סעיף 13(1א) לפקודה, כנוסחו בסעיף 1 לחוק זה, יובאו לאישור ועדת הכספים של הכנסת בתוך שלושה חודשים מיום תחילתו.
משה גפני: הערות לנוסח.
דנה נויפלד: שם הצעת החוק לא עולה בקנה אחד עם ההצעה עצמה.
דנה נויפלד: הכותרת של החוק לא קשורה להצעה עצמה כי מדובר כאן על אגרות שהן לא בהכרח אגרות של בעלי זיכיון לשידורי רדיו.
משה גפני: מה צריך להיות כתוב?
אתי בנדלר: אנחנו נכין את השם.
משה גפני: קיבלנו את הערתך.
משה גפני: שם החוק יתוקן.
דנה נויפלד: הערה שנייה לעניין קביעת הסמכות לשר.
דנה נויפלד: כמו שאמרתי, ממילא אנחנו חושבים שיש סמכות לשר אבל אנחנו מבקשים שהסמכות הזאת תהיה סמכות רשות ולא סמכות שבחובה, קודם כל, כיוון שכך בדרך כלל מנסחים את החקיקה.
משה גפני: זאת לא הערה לנוסח.
משה גפני: זאת הערה מהותית.
משה גפני: זה בסדר, זאת הערה טובה אבל לא מקבלים אותה.
דנה נויפלד: אני יכולה להשלים אותה?
דנה נויפלד: כמו שאמרתי, ההסמכה כאן היא רחבה יותר והיא לא נוגעת רק לאגרות תדרים שמשלמים זכייני הרדיו.
דנה נויפלד: לכן, ככל שמדובר כאן בסמכות שהיא כוללת, ראוי יותר לנסח אותה בצורה של סמכות רשות ולא סמכות חובה.
נחמן שי: זה מעקר את כל החוק.
נחמן שי: הבאנו את זה במיוחד לצורך העניין הזה.
יעל מלם: המשמעות היא שבעצם מוטלת חובה לקבוע מנגנון הפחתה לגבי כל המשתמשים בתדרי הרדיו ולא רק ביחס לאגרות של רדיו אזורי.
נחמן שי: לא, רק רדיו אזורי.
דוד בן בסט: הצעת החוק קובעת שבהכרח תהיה הפחתה גם לסלולר וגם לכל מי שמשתמש בתדרים.
נחמן שי: אנחנו לא התכוונו לזה.
נחמן שי: אנחנו עוסקים כאן רק ברדיו האזורי ולכן תציעו נוסח שייחד את זה.
אתי בנדלר: כולם או חלקם ואז הסמכות תהיה ברורה שהמנגנון לא חייב לכלול הפחתה לגבי כל סוגי התדרים.
נחמן שי: לא באנו להקטין תדרים באופן מוחלט אלא דיברנו על היבט מסוים.
ציון פיניאן: החוק מדבר רק על הרדיו האזורי.
אתי בנדלר: ואם הם ירצו הפחתה באגרות נוספות?
קריאה: אבל יכול להיות שהם גם יציעו עלייה.
דוד בן בסט: זה נמצא אצלם בעבודה כבר שנתיים.
משה גפני: ההצעה של היועצת המשפטית היא הצעה טובה ולא יוצרת בעיה.
משה גפני: המציעים מתכוונים לרדיו האזורי.
משה גפני: היא אומרת כולם או חלקם.
משה גפני: אם השר רוצה להפחית עוד אגרות, שיפחית עוד אגרות.
משה גפני: זאת זכותו ומותר לו גם היום לעשות את זה.
משה גפני: החוק לא מעלה ולא מוריד בעניין הזה מעבר לעובדה שתהיה עליו חובה לגבי הנושא שהועלה.
שכיב מוראד שנאן: מה העלות הכלכלית?
ציון פיניאן: שלושה וחצי עד ארבעה וחצי מיליון שקלים.
אורן מור: זה לא רק רדיו אזורי אלא זה שידורי רדיו בכלל.
אורן מור: אין הפרדה בתקנות בין רדיו אזורי לרדיו בכלל.
משה גפני: ברגע שהיועצת המשפטית מציעה כולם או חלקם, הסמכות היא בידי השר.
משה גפני: המחוקק מאפשר לו את הסמכות הזאת.
אתי בנדלר: נשאלה שאלה לגבי העלות התקציבית.
אתי בנדלר: לפי החוק והתקנון את העלות התקציבית צריך לתת נציג אגף התקציבים ואני מבקשת שהוא יודיע.
משה גפני: זה פחות מחמישה מיליון שקלים.
אתי בנדלר: בכל מקרה בדברי ההסבר צריך לציין את העלות.
עופר מרגלית: העלות יכולה להגיע עד לחמישה מיליון שקלים בשנה.
משה גפני: חמישה מיליון ושקל אחד.
אתי בנדלר: אני צריכה את העלות בלי שום קשר לשאלה אם מדובר בהצעת חוק תקציבית או לא.
אתי בנדלר: כאשר הממשלה תומכת בהצעת החוק, לא נשאלת השאלה אם זאת הצעת חוק תקציבית או לא, אבל בכל מקרה, לפי חוק יסודות התקציב, אני צריכה לקבל גם את העלות.
משה גפני: כן, אם אפשר לקבל את העלות.
עופר מרגלית: אני אומר מה הסכום המקסימאלי.
ציון פיניאן: הסכום שנאמר לי הוא בין שלושה וחצי לארבעה וחצי מיליון.
ציון פיניאן: אין לי בעיה שזה יהיה 4,900 מיליון שקלים.
עופר מרגלית: אני לא יודע מה יהיה המחיר החדש.
קריאה: זה בסביבות ארבעה מיליון שקלים.
משה גפני: תנו בכתב.
משה גפני: משרד האוצר ייתן את העלות והיא תהיה בין חמישה מיליון שקלים לחמישה מיליון שקלים ושקל אחד.
משה גפני: אני אומר לך את זה מראש.
משה גפני: זה בכלל לא רלוונטי מה שהם אמרו.
משה גפני: זה מה שהם ייתנו.
משה גפני: הם אומרים את זה כי הם לוקחים מקדם ביטחון.
ציון פיניאן: גם אגף הכלכלה של משרד התקשורת אומר ארבעה מיליון שקלים.
משה גפני: הם יאמרו חמישה מיליון ושקל.
אתי בנדלר: לא, הם צריכים לומר 5,800 מיליון או משהו כזה.
משה גפני: יהיה ויכוח בעניין ובסוף יהיה בסדר.
גאלב מג'אדלה: בדיון הקודם אמרת שבדרך כלל מה שהם אומרים, הם עושים.
משה גפני: אם אפשר למסור את העלות התקציבית.
משה גפני: יש תמיכת ממשלה, כך שזה לא רלוונטי.
משה גפני: אתם לוקחים את מקדם הביטחון כדי לומר שזה תקציבי אם יהיו בעיות.
משה גפני: אני חולק עליכם אבל אני מבין את זה.
נחמן שי: נצביע ביום שני הבא?
משה גפני: אני מבקש לשים את זה בסדר היום.
משה גפני: על סדר היום שתי הצעות חוק אותן אני משלב: הצעת חוק מס הכנסה (פטור ממס לקופות גמל על הכנסה מדמי שכירות בשל השכרת דירות מגורים לטווח ארוך), התשע"ב-2012 והצעת חוק מיסוי מקרקעין (שבח ורכישה) (תיקון מס' 71), התשע"א-2011.
גאלב מג'אדלה: אתה מסכים לשילוב שני הסעיפים יחד?
משה גפני: לא חייבים.
משה גפני: אפשר לדון בנפרד.
שגית אפיק: הגענו לסעיף 2 בהצעת חוק מס הכנסה (פטור ממס לקופות גמל על הכנסה מדמי שכירות בשל השכרת דירות מגורים לטווח ארוך).
שגית אפיק: אתה בעצם ממזג את שתי ההצעות.
משה גפני: לא, כדי למזג צריך את ועדת הכנסת.
שגית אפיק: בינתיים אנחנו דנים בפטור ממס לקופת גמל על הכנסה מדמי שכירות.
שגית אפיק: אנחנו בעמוד 828 בהצעת החוק בנוסח הכחול.
שגית אפיק: סיימנו בפסקה (4): (4) השכרה למשרד הבינוי והשיכון או למי מטעמו, לצורך אכלוסם של זכאים על פי נוהלי משרד הבינוי והשיכון.
שגית אפיק: הסבירו לנו כאן שההחרגה כאן היא רק למצב שבו משרד הבינוי והשיכון רוכש את כל הבניין.
שגית אפיק: הוועדה ביקשה לעשות תיקון בנוסח כך שיהיה ברור שזאת השכרה של כל הבניין כולו למשרד הבינוי והשיכון.
שגית אפיק: אני ממשיכה להקריא.
שגית אפיק: "חוק התכנון והבנייה" – חוק התכנון והבנייה, התשכ"ה-1965.
שגית אפיק: "יום התחילה" – יום תחילתו של חוק זה.
שגית אפיק: "מכרז" – הליך שבו משווקות קרקעות על ידי רשות מקרקעי ישראל כמשמעותה בחוק רשות מקרקעי ישראל, התש"ך-1960, למטרת בניית דירות מגורים שישמשו להשכרה לתקופה של עשרים שנים לפחות.
שגית אפיק: זאת אומרת, המכרז תמיד יהיה על עשרים שנים ולא יצאו מכרזים על פחות מכך.
שגית אפיק: מה הסיבה?
שגית אפיק: למה דווקא עשרים שנים?
אריאל יוצר: אנחנו רוצים ליצור מלאי בר קיימא לטווח ארוך של דירות להשכרה.
אריאל יוצר: אנחנו לא מעוניינים לתת הטבה כאשר שנה, שנתיים או אפילו חמש שנים אחריה הופכים את הדירות לדירות מגורים.
שגית אפיק: אתם לא חוששים שזאת תקופה ארוכה מדי?
שגית אפיק: שזה ירתיע את קופות הגמל מלהשתמש בזה?
אריאל יוצר: דווקא זה אמור לתמרץ את קופת הגמל ולתת לה ודאות שהיא נכנסת לפרויקט ארוך טווח.
שגית אפיק: "הנגב" – כהגדרתו בחוק הרשות לפיתוח הנגב, התשנ"ב-1991.
שגית אפיק: "הפקודה" – פקודת מס הכנסה.
שגית אפיק: "קופת גמל" – כהגדרתה בסעיף 9(2) לפקודה.
שגית אפיק: "תכנית" – כמשמעותה בחוק התכנון והבנייה.
שגית אפיק: (ב) לכל מונח אחר בחוק זה תהא המשמעות הנודעת לו בפקודה, אלא אם כן נקבע במפורש אחרת.
שגית אפיק: אני חוזרת על ההערה שלי מהישיבה הראשונה.
שגית אפיק: בעיניי היה ראוי להכניס את כל החוק הזה בפקודת מס הכנסה ואז לא היה צורך בסעיף הקטן הזה שאנחנו צריכים להפנות בחזרה לפקודה.
שגית אפיק: למיטב ידיעתי רוב הפטורים במס הכנסה קבועים בפקודה וזה המקום הנכון ולא בחקיקה נפרדת.
שגית אפיק: תנאים לפטור על אף האמור בכל דין, קופת גמל שהייתה לה בשנת המס הכנסה של דמי שכירות מהשכרת דירות מגורים בבניין להשכרה (בסעיף זה – הכנסה מזכה), תהיה פטורה ממס על הכנסה זו, אם בחרה בכך לפי סעיף 3, ובלבד שמתקיימים כל אלה:
משה גפני: ליאת, אולי אפשר לקחת את פקודת מס הכנסה ולשים את 129(ב) ובמקום שיחול מס בשיעור של עשרים אחוזים, להגיד שיחול מס בשיעור אפס?
ליאת גרבר: סעיף 129(ב) ממשיך לחול ככל שמדובר בעסק שהוא לא לפי התנאים.
משה גפני: לא, על קופות גמל.
ליאת גרבר: אבל אם יש לקופת גמל עסק של השכרה שהוא לא מקבל פטור לפי החוק הזה כי היא לא עומדת בתנאים?
ליאת גרבר: זה הרי מה שאמרנו, שממשיך לחול 9(2).
משה גפני: סעיף 129(ב) קובע שקופת גמל שהיא לא חברת ביטוח, שמתנהלת מעסק של השכרת בניינים שהיא בנתה בעצמה או באמצעות אחרים, יחול מס בשיעור של עשרים אחוזים.
משה גפני: למה אי אפשר לעשות שיעור אפס?
ליאת גרבר: כי המס הזה ממשיך לחול ככל שקופת גמל לא תעמוד בתנאים של החוק.
משה גפני: אם אלה לא יהיו מאה בניינים לא יהיו חמישים ומאה דירות?
ליאת גרבר: אמרנו שסעיף 9(2) ממשיך לחול במקביל לחוק הזה.
שגית אפיק: אבל למה לא להכניס את זה בסעיף הזה?
שגית אפיק: יש סעיף שמדבר כבר על השכרת בניינים בתוך הפקודה ומדבר על מס בשיעור מסוים.
שגית אפיק: למה צריך לעשות את החוק הזה בנפרד כשיש לנו גם את 9(2), גם את 129(ב) ועכשיו עוד איזה חוק עמוס פרטים?
ליאת גרבר: כי החוק הזה נועד למטרה מאוד ספציפית, כדי להבהיר סיטואציה.
משה גפני: השאלה היא למה צריך לעשות חוק חדש.
משה גפני: למה אי אפשר להכניס את זה בתוך פקודת מס הכנסה.
משה גפני: למה צריך לסבך?
משה גפני: יכול לבוא פקיד במס הכנסה ולהתבלבל.
ליאת גרבר: למה להתבלבל?
משה גפני: כאן יש לו את 129(ב) וכאן יש לו את החוק הזה וכאן יש לו את פקודת מס הכנסה.
משה גפני: אם הוא לא יודע את כל הסעיפים?
ליאת גרבר: סעיף 9(2) ו-129 הולכים ביחד.
משה גפני: למה צריכים חוק נפרד?
משה גפני: למה לא מלבישים את זה על אחד הסעיפים האלה?
משה גפני: את זה אנחנו שואלים כל הזמן כי זה נראה קצת מסורבל אלא אם כן יש משהו שאנחנו לא יודעים.
ליאת גרבר: לא, אין שום דבר שאתם לא יודעים.
ליאת גרבר: אני פשוט לא חושבת שזה יפתור.
שגית אפיק: בכל מקרה, הוועדה ביקשה את התוספת של הסעיף של שמירת דינים ואני מקריאה אותו.
שגית אפיק: זה בעצם מהווה הפתרון הרע במיעוטו.
שגית אפיק: שמירת דינים הוראות חוק זה באות להוסיף על הוראות כל דין ולא לגרוע מהן, לרבות לעניין סעיף 9(2) לפקודת מס הכנסה.
שגית אפיק: זאת אומרת, הוראות החוק הזה יבואו רק בנוסף.
משה גפני: יש על זה הסכמה?
משה גפני: אני לא יכול שביום אחד יהיו לי כל כך הרבה אי הסכמות.
משה גפני: אם כן, זה בהסכמה.
משה גפני: זה דווקא טוב מה שאמרת עכשיו.
משה גפני: זה לא אגף התקציבים אלא רשות המסים.
שגית אפיק: רק רשות המסים הסכימה.
משה גפני: שלא חס וחלילה תצא לי מילה טובה על אגף התקציבים.
ליאת גרבר: גם לשגית צריך לומר מילה טובה.
משה גפני: לה כל הזמן אני אומר.
משה גפני: בלעדיה לא הייתי זז.
שגית אפיק: תנאים לפטור על אף האמור בכל דין, קופת גמל שהייתה לה בשנת המס הכנסה של דמי שכירות מהשכרת דירות מגורים בבניין להשכרה (בסעיף זה – הכנסה מזכה), תהיה פטורה ממס על הכנסה זו, אם בחרה בכך לפי סעיף 3, ובלבד שמתקיימים כל אלה: (1) קופת הגמל היא הבעלים של מאה דירות מגורים, לפחות, בבניין להשכרה או בכמה בניינים להשכרה, ואם הבניינים להשכרה הם בנגב או בגליל – חמישים דירות לפחות (בפסקה זו – מספר הדירות המזכה), ואולם במהלך שנה מהמועד שבו הייתה לראשונה לקופת הגמל הכנסה מזכה, ראו את קופת הגמל כאילו מתקיים בה התנאי האמור בפסקה זו, גם אם הייתה בעלים של מספר דירות הנמוך ממספר הדירות המזכה.
שגית אפיק: (2) קופת הגמל אינה מספקת שירותים הנלווים להשכרה.
שגית אפיק: (3) לעניין בניין להשכרה שנבנה על קרקע שלא נרכשה במסגרת מכרז, כאמור בפסקה (3)(ב) להגדרה "בניין להשכרה" – לא הוגשה תכנית המשנה את ייעוד הקרקע מייעוד להשכרה למגורים לייעוד אחר, במשך 15 שנים לפחות מהמועד שבו התקבל אישור להספקת חשמל, מים או חיבור של טלפון לבניין לפי סעיף 265 לחוק התכנון והבנייה.
שגית אפיק: בחירה בפטור ושלילת הקלה או הטבה נוספת (א) קופת גמל רשאית לבחור, בהתאם להוראות לפי סעיף קטן (ב), בפטור ממס לפי חוק זה.
שגית אפיק: (ב) המנהל ראי לקבוע את אופן מתן ההודעה על בחירה בפטור ממס לפי חוק זה ואת המועד למתן הודעה כאמור, לרבות מסמכים ואישורים שיש לצרפם להודעה כאמור.
שגית אפיק: ליאת, את הסעיף הזה אני תופסת כסעיף טכני בלבד.
ליאת גרבר: טכני לחלוטין.
שגית אפיק: יחד עם זאת, כשאת מפנה לזה בסעיף קטן (א), זה יוצר איזשהו רושם שקופת גמל רשאית לבחור בפטור ממס בהתאם להוראות סעיף קטן (ב) כאילו יש פה איזו אמירה מהותית.
שגית אפיק: מדובר כאן בתקנות שהן לא באישור ועדת הכספים כיוון שזה טכני לחלוטין.
שגית אפיק: זאת הודעה וזה הטופס ולא מעבר לכך.
ליאת גרבר: זה סעיף טכני.
שגית אפיק: (ג) בחרה קופת גמל בפטור ממס לפי חוק זה, בהתאם להוראות לפי סעיף זה, לא תוכל לחזור בה מבחירתה, ולא חולו על הכנסה או הוצאה הנובעת מהבניין להשכרה, הוראות חלק ה'2 לפקודה, הוראות פרק שביעי 1 לחוק לעידוד השקעות הון, התשי"ט-1959 והוראות חוק לעידוד בניית דירות להשכרה, התשס"ז-2007.
שגית אפיק: אתם יכולים להסביר את הסעיף הקטן הזה של בחירה לכל החיים?
ליאת גרבר: כמו שאמרנו, יש היום מספר מסלולים נפרדים לעידוד בנייה להשכרה שחלקם נמצאים בפרק שביעי 1 לחוק לעידוד השקעות הון.
ליאת גרבר: יש את חוק לעידוד בניית דירות להשכרה והמסלולים השונים.
ליאת גרבר: גם בחוקים הללו, דרך אגב, נקבע שאי אפשר לבחור במסלול אחר למי שבוחר באחד מהם.
ליאת גרבר: יש הטבות שונות בכל חוק ואנחנו לא רוצים שייווצר מצב ---
שגית אפיק: אבל למה זה לכל החיים?
ליאת גרבר: כי לכל חוק יש מסלול משלו ואי אפשר לערבב הטבות.
שגית אפיק: אם בעוד שנתיים תביאו עוד מסלול, היא נדפקה?
שגית אפיק: היא בחרה בחוק הזה ואז אולי תביאו חוק יותר טוב.
ליאת גרבר: אני לא יודעת.
שגית אפיק: זה קורה.
שגית אפיק: יש לנו כבר שלושה.
אריאל יוצר: חוק עידוד השקעות הון מדבר לדוגמה על חמישים אחוזים.
משה גפני: צריך לנסח את זה אחרת.
משה גפני: זה נראה כאילו אתם קובעים שזאת הלכה למשה מסיני.
משה גפני: מה שניתן במעמד הר סיני, לא חוזרים בנו אבל זה לא מעמד הר סיני.
משה גפני: היה דיון בין רשות המסים לאגף התקציבים ומשרד המשפטים.
משה גפני: מחר אתם תהיו אתי ביחסים טובים ותביאו הצעה שמשפרת את העניין ותאמרו שזה באמת יועיל.
משה גפני: אנחנו נצא מגוחכים כי אישרנו דבר כזה עם המלים האלה שלא תוכל לחזור בה מבחירתה.
אריאל יוצר: יש לזה משמעות.
אריאל יוצר: חוק עידוד השקעות הון מדבר על עד חמישים אחוזים מהדירות להשכרה.
משה גפני: אני לא מתווכח אתכם.
שגית אפיק: אנחנו מבינים שאלה מסלולים אחרים.
משה גפני: אני מקבל את זה, אבל אם למשל אתם תביאו חוק ונצטרך לשנות את העניין הזה, כי אז נצא מגוחכים.
אריאל יוצר: למה זה צריך להיות כמו שאתה אומר, לעולם.
אריאל יוצר: ברגע שאני נותן הטבה, אני רוצה כאן לתת את ההטבה להשכרה בלבד.
אריאל יוצר: אני לא רוצה לאפשר הטבה שפתאום אפשר לזוז מהמסלול הזה לדירות בבעלות.
ליאת גרבר: גם בחוקים אחרים - זאת דרישה של משרד המשפטים שזה יהיה דומה עד כמה שאפשר - יש את אותה דרישה.
שגית אפיק: שלא תוכל לחזור בה מבחירתה?
שגית אפיק: את יכולה להראות לי?
ליאת גרבר: זה קיים בחוק עידוד.
משה גפני: אלא אם כן הכנסת חוקקה חוק אחר או אלא אם כן נקבעו דברים אחרים.
שגית אפיק: אולי אפשר לומר שלא תוכל לחזור בה מבחירתה ביחס לדין הקיים ולא לגבי הדין החדש.
משה גפני: אם אתם תשנו תקנות וחוקים, תעשו דברים, זה יוצא מוזר.
משה גפני: אין לי שום עניין בזה אבל שגית צודקת.
משה גפני: זה נשמע לא טוב.
ליאת גרבר: זה נוסח אותו תמיד אנחנו כותבים.
ליאת גרבר: אנחנו לא רוצים ליצור כאן הבדל מהחוקים האחרים.
שגית אפיק: את יכולה להפנות אותי לחוקים אחרים?
שגית אפיק: הנה, אני רואה.
שגית אפיק: בסעיף 2 כתוב ש"רשאית לבחור בהטבות הקבועות, בכולן או בחלקן.
שגית אפיק: בחרה כאמור, לא תוכל לחזור בה מבחירתה ולא יחולו".
שגית אפיק: זה החוק שאתם אומרים שהוא לא ממומש ולכן צריך חוק אחר.
אריאל יוצר: הוא מומש אבל לא משיג את המטרה.
זיו שרון: בצורה של ההפניה ההדדית הזאת והבחירה הזאת נוצרת תקלה נוספת והתקלה היא שקופות גמל פטורות היום משבח לפי סעיף 9(2).
זיו שרון: אם הן נמצאות בבחירה אך ורק בתוך החוק הזה, זה אומר שעל פני עשרים שנות ההשכרה הן תהיינה פטורות ממס על ההשכרה אבל הן לא חוזרות ל-9(2) לעניין המכירה אחרי עשרים שנות ההשכרה.
זיו שרון: אז הן צריכות לקחת בחשבון, לפי הנוסח דהיום, שבמכירה יהיה חיוב במס.
שגית אפיק: 9(2) ממילא אמור לחול.
זיו שרון: לא, הם אומרים שיש כאן בחירה ספציפית שמוציא בבחירה תחולת חוקים אחרים.
עופר מנירב: התוספת של שגית פותרת את הבעיה הזאת כי שגית אמרה שזה בא בנוסף.
שגית אפיק: זה בא להוסיף.
עופר מנירב: יש מספיק חוקים שמאפשרים בחירה במסלול וחזרה מהמסלול.
עופר מנירב: לדוגמה, חברה משפחתית.
עופר מנירב: אתה בוחר מסלול מסוים, אתה רשאי אחרי תקופה מסוימת לחזור בך.
עופר מנירב: אפשר גם כאן לקבוע איזושהי תקופה.
עופר מנירב: נניח אחרי עשר שנים – או תקופה שנקבע – יכולה קופת הגמל לחזור בה.
עופר מנירב: כך זה באמת נראה משהו לא הגיוני.
זיו שרון: התוספת של שגית לא פוגעת בגופים האחרים שנמצאים בתוך 9(2).
זיו שרון: לא צריך להגיע בדרך של פרשנות שאף אחד לא יזכור בעתיד מה קרה, להגיע לתוצאה של 9(2) עם יד שמאל לאוזן ימין, אלא לכתוב במפורש שצריך לתת פטור ממס שבח לקופת גמל שעמדה בהוראות חוק זה והשכירה במשך עשרים שנים.
זיו שרון: אחרת זה יהיה עניין שנתון לפרשנות כי התוספת של שגית היא ביחס לדברים אחרים.
זיו שרון: בגלל הבחירה הספציפית, התוספת של שגית היא ביחס לדברים אחרים ולפחות לטעמי צריך הוראה מפורשת שקופת גמל שעמדה בעשרים השנים תהיה פטורה ממס שבח.
משה גפני: לגבי הנושא עליו דיברנו בישיבה הקודמת, סעיף 1(א)(3)(ב).
משה גפני: זה עד תשע"ו.
משה גפני: אני מציע שזה יהיה עד תשע"ח.
משה גפני: במקום 2015 יהיה 2017 כי אחרת זה צחוק.
משה גפני: דיברנו על כך בפעם הקודמת.
משה גפני: כנראה שאני הולך לחזור בתשובה כי זאת כבר פעם שנייה שאתם מסכימים אתי היום.
שגית אפיק: בישיבה הקודמת הצעת לאפשר אופציית הארכה.